Държавен вестник, бр. 2, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  2
23. „Екологичен мониторинг“ е комплекс 
от методи за наблюдение, събиране на инфор­
мация, обобщаване и анализ за тенденциите 
в състоянието на горите в зависимост от 
факторите на средата и тяхната динамика.
24. „Лесопатологичен мониторинг“ е систе­
ма за наблюдение и оценка на здравословното 
състояние на горските екосистеми и дина­
миката в разпространението на вредителите, 
болестите и повредите от тях.
25. „Обеззаразяване“ е унищожаване на 
болестотворни организми, установили контакт 
с гостоприемника.
26. „Обект“ е определена площ (територия) 
от гората, обхваната от определен вредител, 
болест или друга повреда, върху която се 
провеждат лесозащитни мероприятия.
27. „Паразит“ е организъм, който живее на 
повърхността или във вътрешността на друг 
жив организъм (гостоприемник).
28. „Паразитоид“ е насекомо, паразитиращо 
в друго насекомо (гостоприемник); за разви­
тието си паразитоидът използва само един 
индивид на гостоприемника, който в резултат 
на опаразитяването обикновено умира.
29. „Продукт за растителна защита“ е 
субстанция или смес от субстанции, пред­
назначени за предпазване от или за борба с 
болести и вредители на растенията; за борба 
с вредни насекоми се използват инсектициди, 
с гъби – фунгициди, с плевели – хербициди, с 
нематоди – нематоциди, с бактерии – бакте­
рициди, с гризачи – родентоциди, с нежелана 
дървесна и храстова растителност – арбори­
циди.
30. „Повреда“ е видимо изменение на тъкани 
и органи, причинени от абиотични фактори 
(измръзване, пригор, снеголом и др.) или от 
биотични фактори (патогени, насекоми и 
други вредители).
31. „Поколение на вредителите“ е пълното 
развитие на даден организъм до полово зрял 
индивид.
32. „Популация“ е съвкупност от инди­
видите на даден вид, притежаваща всички 
качества, за да поддържа числеността си в 
определена територия на характерно ниво.
33. „Популационна плътност на вредите­
лите“ е средният брой индивиди в единица 
площ или обем.
34. „Пробна площ“ е част от територията, 
заета от дадена екосистема. В зависимост 
от състава на разглежданата екосистема и 
поставената цел се избира и размерът на 
пробната площ.
35. „Първично огнище“ е мястото на пър­
вичната поява и резервация на вредители и 
болести.
36. „Репеленти“ са химични вещества за 
защита на растенията, отблъскващи насекоми, 
гризачи и копитни животни.
37. „Стационарен обект“ е горско насаж­
дение или група от насаждения, в които се 
извършва многогодишен лесопатологичен 
мониторинг.
38. „Степен на нападение“ е показател за 
определяне нивото на устойчивост или раз­
мера на поява на вредни организми. Изразява 
се в площ от повърхността на листа, плода, 
стъблото и др. с различна форма и размери 
или в брой на вредните организми в определен 
обем или площ.
39. „Степен на повреда“ е вредното въз­
действие върху растенията, изразено в балове 
или проценти.
40. „Третиране“ е разпръскване на разтвор, 
емулсия или суспензия от препарати или 
нанасянето им върху обработваните обекти.
41. „Феромони“ са химически вещества, 
отделяни от жлези с външна секреция при 
насекомите, които предизвикват изменения в 
поведението или във физиологическата реак­
ция на индивидите от същия вид.
42. „Агрегационни феромони“ са вещес­
тва, отделяни от индивидите на единия или 
на двата пола за привличане на останалите 
индивиди към място, подходящо за хранене 
и яйцеснасяне.
43. „Полови феромони“ са вещества, отде­
ляни от индивидите за привличане на другия 
пол с цел сближаване и копулация.
44. „Фитопатогенни гъби“ са гъби, предиз­
викващи заболявания на растенията.
45. „Фитосанитарна обстановка“ е здра­
вословно състояние на растенията в даден 
район вследствие на абиотични и биотични 
въздействия.
46. „Фитосанитарен контрол“ е комплекс 
от мероприятия за предотвратяване или за­
държане развитието и разпространението на 
вредители и болести по растенията.
47. „Фитофармацевтични продукти“ са 
активни вещества и продукти за растителна 
защита, съдържащи едно или няколко активни 
вещества, предназначени да предпазват рас­
тенията и растителните продукти от болести 
и вредители.
48. „Формулация на пестицидите“ е смес 
от едно или повече биологични или химични 
вещества и инертни съставки с определени 
физикохимически свойства.
49. „Фотоеклектор“ е устройство, служещо 
за изолиране на насекоми след излюпването 
им благодарение на поведенчески реакции за 
излизане на светлина.
50. „Хорион“ е втора мембрана (обвивка) 
при яйцата на насекомите.
51. „Масово развитие на болести или кала­
митети на вредители“ е в случаите, когато са 
силно нападнати повече от 20 % от площта 
на съответните дървесни видове в страната 
или е засегната горската територия на повече 
от една област.
52. „Технически услуги са“ обследване на 
фиданки; анализ на материали; обследване на 
насаждения и култури; събиране на материали 
за обследване и анализ; залагане, наблюдение 
и проверка на уловки; видово определяне на 
вредители и фитопатогенни гъби; оценка на 
фитосанитарно състояние за горски култури и 
насаждения; отчитане на ефекта от авиоборба 
и назема химична борба, освен в случаите, 
предвидени в закон като контрол.